
RAPORT

asupra proiectului de Lege privind venitul minim garantat


În urma examinării proiectului de Lege privind venitul minim garantat, în şedinţa din 23 mai 2001, Comisia pentru muncă şi protecţie socială propune ca acesta să fie supus spre dezbatere şi adoptare cu următoarele amendamente:

Nr. crt.
Articolul

(textul iniţial)
Amendamentul propus

(autorul)

Text adoptat de comisie
Motivarea

0
1
2
3

1
Art.4, alin.(3)

(3) Nivelul venitului minim garantat se corectează  sau se indexează anual prin hotărâre a Guvernului, în raport de evoluţia preţurilor de consum.


Se propune reformularea textului alin.(3) după cum urmează: 

“(3) Nivelul venitului minim garantat se indexează anual prin hotărâre a Guvernului, în raport de evoluţia preţurilor de consum.”
Autor: deputat Kerekes Karoly
S-a eliminat sintagma “se corectează sau” deoarece corectarea se face de către legiuitor.

2
Art.6 alin.(2)

(2) Persoanele apte de muncă din familiile pentru care se asigură venitul minim garantat, vor efectua lunar, la solicitarea primarului, acţiuni sau lucrări de interes local fără a se putea depăşi regimul normal de lucru şi cu respectarea normelor de securitate şi igienă a muncii.


Se propune reformularea textului alin.(2) după cum urmează: 

“(2) Persoanele apte de muncă din familiile pentru care se asigură venitul minim garantat, vor efectua lunar, cel mult 72 de ore, la solicitarea primarului, acţiuni sau lucrări de interes local fără a se putea depăşi regimul normal de lucru şi cu respectarea normelor de securitate şi igienă a muncii.”

Autor: deputat Gheorghe Barbu
Pentru evitarea abuzurilor şi corespunzător valorii ajutorului acordat.

Art.6 alin.(3)

(3) Munca persoanelor prevăzute la alin.(2) nu poate fi concesionată.


Se propune reformularea textului alin.(3) după cum urmează: 

“(3) Obligaţia de a presta muncile prevăzute la alin.(2) nu poate fi transferată către alte persoane.”

Autor: deputat Kerekes Karoly
Noţiunea de concesiune se referă la transmiterea drepturilor de exploatare a unor bunuri şi servicii publice, în schimbul căreia concedentului îi revine o redevenţă, potrivit Legii nr.219/1998 privind regimul concesiunilor.



4
Art.12 alin.(2)

(2) Plata ajutorului social se face începând cu luna următoare celei în care s-a emis dispoziţia primarului.


Se propune reformularea textului alin.(2) după cum urmează: 

“(2) Plata ajutorului social se face începând cu luna următoare celei în care s-a înregistrat cererea la primarul localităţii.”

Autor: deputat Kerekes Karoly
Practica consacrată în acordarea drepturilor de asistenţă socială şi de asigurări sociale este cea propusă prin amendamet. Termenul de soluţionare a cererii este de 30 de zile, un  termen de recomandare, nerespectarea acestuia nu are nici o consecinţă juridică, tergiversarea soluţionării cererii de către primar este în mod evident în defavoarea petentului.

Deci, plata ajutorului social nu se poate face începând cu luna următoare celei în care s-a emis decizia primarului.








5
Art.22 alin.(2)

(2) Ajutorul pentru încălzirea locuinţei se cuprinde în ajutorul social prin majorarea nivelului lunar al venitului minim garantat, pentru perioada prevăzută la alin.(1), după cum urmează:

a) cu 500.000 lei/familie în cazul familiilor care utilizează pentru încălzirea locuinţei energia termică furnizată de sisteme centralizate;

b) cu 250.000 lei/familie în cazul familiilor care utilizează pentru încălzirea locuinţei sisteme de încălzire cu lemne, cărbuni, gaze naturale şi combustibili petrolieri.
Se propune reformularea textului alin.(2) după cum urmează: 

“(2) Ajutorul pentru încălzirea locuinţei se cuprinde în ajutorul social prin majorarea nivelului lunar al venitului minim garantat, pentru perioada prevăzută la alin.(1), după cum urmează:

a) cu 500.000 lei/familie sau persoană singură în cazul în care utilizează pentru încălzirea locuinţei energia termică furnizată de sisteme centralizate;

b) cu 250.000 lei/familie sau persoană singură în cazul în care utilizează pentru încălzirea locuinţei sisteme de încălzire cu lemne, cărbuni, gaze naturale şi combustibili petrolieri.”


Pentru o precizare foarte clară în cazul persoanelor singure.



Autor: deputat Adrian Mărăcineanu


6
Art.23 alin.(4)

(4) Cuantumul ajutorului social lunar prevăzut la alin.(3) se corectează sau se indexează prin hotărâre a Guvernului.


Se propune reformularea textului alin.(4) după cum urmează: 

“(4) Cuantumul ajutorului social lunar prevăzut la alin.(3) se indexează prin hotărâre a Guvernului.”

Autor: deputat Kerekes Karoly
S-a eliminat sintagma “se corectează sau” deoarece corectarea se face de către legiuitor.

7
Art.25 alin.(5)

(5) Cuantumul alocaţiei prevăzut la alin.(1) se corectează sau se indexează prin hotărâre a Guvernului.


Se propune reformularea textului alin.(5) după cum urmează:

“(5) Cuantumul alocaţiei prevăzut la alin.(1) se indexează prin hotărâre a Guvernului.”

Autor: deputat Kerekes Karoly
S-a eliminat sintagma “se corectează sau” deoarece corectarea se face de către legiuitor.

8
Art.26. – Fondurile necesare plăţii alocaţiilor pentru copiii nou născuţi se suportă din bugetele locale ale unităţilor administrativ-teritoriale.


Se propune reformularea textului după cum urmează: 

“Art.26. – Fondurile necesare plăţii alocaţiilor pentru copiii nou-născuţi se suportă din bugetul de stat.”

Autor: deputat Kerekes Karoly
Acolo unde-i mare sărăcia, este mai ridicată şi natalitatea. În localităţile sărace, posibilităţile financiare sunt extrem de reduse, plata acestor alocaţii fiind o povară în plus.

Art.28 alin.(3)

(3) O parte din cheltuielile cu înmormântarea persoanelor din familiile beneficiare de ajutor social se asigură de către primar din fondurile alocate pentru plata ajutorului social.


Se propune reformularea textului alin.(3) după cum urmează: 

“(3) Primarii pot dispune ca o parte din cheltuielile cu înmormântarea persoanelor din familiile beneficiare de ajutor social să se asigure din fondurile alocate pentru plata ajutorului social în limita sumelor cuvenite familiilor în cauză.”

Autor: deputat Cornel Ştirbeţ
Pentru claritatea formulării şi imperativitatea textului.

10
Art.30 alin.(1)

(1) Dispoziţia primarului privind acordarea, neacordarea, modificarea, suspendarea, încetarea plăţii ajutorului social, schimbarea titularului acestuia, precum şi cea de recuperare a sumelor încasate necuvenit se poate ataca potrivit prevederilor Legii contenciosului administrativ nr. 29/1990, cu modificările şi completările ulterioare.


Se propune reformularea textului alin.(1) după cum urmează: 

“(1) Dispoziţia privind acordarea, neacordarea, modificarea, suspendarea, încetarea plăţii drepturilor prevăzute de prezenta lege, schimbarea titularului acestora, precum şi cea de recuperare a sumelor încasate necuvenit se poate ataca potrivit prevederilor Legii contenciosului administrativ nr. 29/1990, cu modificările şi completările ulterioare.”

Autor: deputat Kerekes Karoly
Dreptul de a contesta dispoziţia privind acordarea, neacordarea, modificarea, suspendarea, încetarea plăţii drepturilor prevăzute în prezenta lege nu poate fi limitat numai asupra ajutorului social.

Art.31. – (1) Consiliul local are obligaţia să asigure prin bugetul local aprobat, fonduri pentru plata drepturilor prevăzute de prezenta lege. 

(2) Primarul răspunde de plata drepturilor stabilite în prezenta lege.

(3) Primarul are obligaţia să dispună comunicarea, până la data de 10 a fiecărei luni, la direcţiile de muncă şi solidaritate socială judeţene, respectiv Direcţia generală de muncă şi solidaritate socială a municipiului Bucureşti datele statistice privind numărul titularilor de ajutor social, plăţile efectuate, drepturile băneşti aprobate cu acest titlu.

(4) Nerespectarea obligaţiilor prevăzute la alin.(1), (2) şi (3), constituie contravenţie, dacă nu a fost săvârşită în astfel de condiţii încât, potrivit legii penale să fie considerată infracţiune şi se sancţionează cu amendă între 10.000.000 şi 50.000.000 lei. Cuantumul amenzii se actualizează prin hotărâre a Guvernului.

(5) Constatarea şi sancţionarea contravenţiei ca urmare a neîndeplinirii obligaţiilor prevăzute la alin.(1), (2) şi (3) se fac potrivit procedurii prevăzute de Legea nr.32/1968 privind stabilirea şi sancţionarea contravenţiilor, cu modificările şi completările ulterioare, de către personalul împuternicit din cadrul direcţiilor de muncă şi solidaritate socială judeţene, respectiv Direcţia generală de muncă şi solidaritate socială a municipiului Bucureşti, precum şi de alte organe abilitate prin lege.
Se propune reformularea textului după cum urmează:

“Art.31. – (1) Consiliul local are obligaţia să asigure cu prioritate prin bugetul local, fonduri pentru plata drepturilor prevăzute de prezenta lege. 

(2) Primarul răspunde de plata drepturilor stabilite în prezenta lege.
(3) Primarul are obligaţia să comunice, până la data de 10 a fiecărei luni, la direcţiile de muncă şi solidaritate socială judeţene, respectiv Direcţia generală de muncă şi solidaritate socială a municipiului Bucureşti, datele statistice privind numărul titularilor de ajutor social, plăţile efectuate, drepturile băneşti aprobate cu acest titlu.”

Autor: deputaţii Dumitru Buzatu, Kerekes Karoly şi Cornel Ştirbeţ
Pentru imperativitatea textului.

Primarul, ca organ al administraţiei publice locale, răspunde direct de comunicarea datelor statistice, cum de altfel răspunde direct şi de plata drepturilor.  Limitarea răspunderii acestuia numai la dispunerea comunicării este insuficientă şi nu corespunde scopului urmărit.

S-au eliminat alineatele (4) şi (5)  deoarece menţinerea formulării încalcă principiul autonomiei locale şi practic, este irealizabilă. Consiliul local şi primarul, ca autorităţi publice, nu pot fi amendaţi conform dreptului comun. Actele şi faptele juridice ale autorităţilor publice sunt supuse controlului legalităţii în procedură specială, iar litigiile se soluţionează conform prevederilor Legii nr.29/1990 a contenciosului administrativ, cu modificările şi completările ulterioare.






În cursul dezbaterii în comisie, următoarele amendamente nu au fost acceptate:

Nr. crt.
Articolul

(textul iniţial)
Amendamentul propus şi autorul acestuia
Motivare

0
1
2
3

1
Art.4. – (1) Nivelul lunar al venitului minim garantat este de:

a) 1.134.000 lei pentru familiile formate din 2 persoane;

b) 1.575.000 lei pentru familiile formate din 3 persoane;

c) 1.953.000 lei pentru familiile formate din 4 persoane;

d) 2.331.000 lei pentru familiile formate din 5 persoane;

e) câte 157.500 lei pentru fiecare altă persoană, peste numărul de 5 persoane, care face parte din familie, în condiţiile prezentei legi.

(2) În situaţia persoanelor singure, nivelul lunar al venitului minim garantat este de 630.000 lei.

(3) Nivelul venitului minim garantat se corectează sau se indexează anual prin hotărâre a Guvernului, în raport de evoluţia preţurilor de consum.


D-na deputat Paula Ivănescu propune reformularea textului după cum urmează: 

“Art.4. – (1) Stabilirea venitului minim garantat se va face ca un procent din salariul minim pe economie:
a) pentru familiile formate din 2 persoane 80% din cuantumul salariului minim pe economie;

b) pentru familiile formate din 3 persoane 115% din cuantumul salariului minim pe economie;

c) pentru familiile formate din 4 persoane 150% din cuantumul salariului minim pe economie;

d) pentru familiile formate din 5 persoane 170% din cuantumul salariului minim pe economie;

e) pentru fiecare altă persoană, peste numărul de 5 persoane, care face parte din familie, în condiţiile prezentei legi, 10% din cuantumul salariului minim pe economie.

(2) În situaţia persoanelor singure, nivelul lunar al venitului minim garantat este de 45% din cuantumul salariului minim pe economie.


Argumente pentru susţinere:

În intenţia legiuitorului instituirea venitului minim garantat este de a asigura pragul de subzistenţă al unei persoane sau familii. Salariul minim se stabileşte pe baza unui coş minim, care este şi el de altfel, reglementat prin lege. 

Argumente pentru respingere:

Venitul minim este legat de salariul minim garantat, între aceste noţiuni neexistând o echivalenţă aritmetică, dar ele sunt corelate între ele. Întrucât salariul minim pe economie reflectă posibilităţile economice la un anumit moment, prin O.U.G. nr.47/1997 s-a rupt orice legătură între prestaţiile sociale şi acest indicator, acestea fiind mai degrabă în conexiune cu salariul mediu pe economie, care reflectă starea economiei.

Art.4 alin.(3)

(3) Nivelul venitului minim garantat se corectează sau se indexează anual prin hotărâre a Guvernului, în raport de evoluţia preţurilor de consum.


Dl deputat Gheorghe Barbu propune adăugarea, la finalul textului, a sintagmei “şi cu valoarea coşului minim de consum lunar.”
Argumente pentru susţinere:

Pentru corelare cu un indicator definit prin lege.

Argumente pentru respingere:

Coşul minim este un indicator statistic pentru un ideal de consum. Acesta are valoarea statistică orientativă pentru dimensionarea prestaţiilor sociale. Între coşul minim, salariul minim şi venitul minim garantat nu există relaţii matematice. Ele au însă acelaşi trend de evoluţie.



3
Art.4 alin.(3)

(3) Nivelul venitului minim garantat se corectează sau se indexează anual prin hotărâre a Guvernului, în raport de evoluţia preţurilor de consum.


Dl deputat Valentin Adrian Iliescu propune reformularea textului alin.(3) după cum urmează:

“(3) Nivelul venitului minim garantat se stabileşte anual prin Legea bugetului de stat, în raport de evoluţia preţurilor de consum.”


Argumente pentru susţinere:

Venitul minim garantat este o componentă importantă a politicii sociale a Guvernului României. Cum aplicarea Legii venitului minim garantat presupune finanţarea lui şi de la bugetul de stat, este corect ca şi valoarea venitului minim garantat şi valoarea alocaţiilor de la bugetul de stat şi transferul lor către bugetele locale să fie stabilite prin această lege.

Argumente pentru respingere:

Indexarea venitului minim garantat poate fi făcută în anumite condiţii şi de câteva ori pe an, spre a se alinia acest drept cu evoluţia preţurilor.






0
1
2
3

4
Art.8 alin.(2)

(2) Dacă familia are în proprietate terenuri, clădiri, spaţii locative sau alte bunuri, mobile sau imobile, la stabilirea venitului net lunar al familiei se iau în cosniderare arenda, chiriile, alte fructe civile, naturale sau industriale, produse de acestea, precum şi veniturile care se pot obţine din valorificarea bunurilor respective, sub condiţia păstrării unei locuinţe minime şi a bunurilor necesare nevoilor familiale.


Dl deputat Gheorghe Barbu propune reformularea textului alin.(2) după cum urmează:

“(2) Dacă familia are în proprietate terenuri, clădiri, spaţii locative sau alte bunuri, mobile sau imobile, la stabilirea venitului net lunar al familiei se iau în cosniderare arenda, chiriile, alte fructe civile, naturale sau industriale, produse de acestea, precum şi veniturile care se pot obţine din valorificarea bunurilor respective, sub condiţia păstrării unei locuinţe minime care să asigure maximum 10 metri pătraţi pentru un membru de familie şi a bunurilor necesare nevoilor familiale.”


Argumente pentru susţinere:
Este necesară definirea locuinţei minime pentru a nu da naştere la abuzuri şi interpretări diferite de la o unitate administrativă la alta.

Argumente pentru respingere:
Este o condiţie prea restrictivă, care poate conduce la pierderea vocaţiei de a se califica pentru unele familii cu adevărat sărace.


5
Art.10. - (1) Cererea de acordare a ajutorului social, declaraţia privind veniturile realizate de membrii familiei, precum şi celelalte acte doveditoare se depun şi se înregistrează la primarul localităţii în a cărei rază teritorială locuieşte titularul.

(2) În cazul cetăţenilor străini sau apatrizi, documentele prevăzute la alin.(1) se depun la primarul localităţii în a cărei rază teritorială aceştia au reşedinţa sau, după caz, domiciliul.

(3) În cazul persoanelor prevăzute la art.3 alin.(2) din prezenta lege, cererea se înregistrează la primarul localităţii reşedinţă de judeţ, sau, după caz, la primarul general al municipiului Bucureşti.


Dl deputat Cornel Ştirbeţ propune înlocuirea în tot cuprinsul art.10, a sintagmei “la primarul” cu sintagma “la primăria”.
Argumente pentru susţinere:

Primarul nu are atribuţii de primire şi de înregistrare a cererilor şi documentelor conform Legii nr.215/2001 şi, practic, nu poate face aceste operaţiuni tehnice. Corelare cu art.12.

Argumente pentru respingere:

Autoritatea consacrată prin Legea administraţiei publice locale este primarul şi nu primăria. El poartă responsabilitatea acordării ajutorului social dacă petentul întruneşte condiţiile de acordare a acestuia. Instrumentarea cazului respectiv este făcută de către personalul de asistenţă socială din cadrul primăriei.

Art.15 alin.(2)

(2) Neîndeplinirea obligaţiilor prevăzute la alin.(1) atrage, după caz:

a) suspendarea plăţii ajutorului social în cazul persoanei singure;

b) modificarea cuantumului ajutorului social prin excluderea din numărul membrilor de familie a persoanelor care nu îndeplinesc obligaţiile prevăzute la alin.(1).


Dl deputat Cornel Ştirbeţ propune reformularea textului alin.(2) după cum urmează:

“(2) Neîndeplinirea obligaţiilor prevăzute la alin.(1) atrage suspendarea plăţii ajutorului social.”
Argumente pentru susţinere:

Menţinerea formulării art.15 alin.(2) lit.b) nu ar reglementa situaţiile în care singura persoană aptă de muncă din familie este şi titularul dreptului de ajutor social, iar celelalte persoane nu au capacitate de exerciţiu.

Argumente pentru respingere:

Neîndeplinirea obligaţiilor prevăzute de lege atrage modificarea cuantumului şi nu schimbarea titularului dreptului.



7
Art.16. Neîndeplinirea obligaţiilor prevăzute la art.6 alin.(2) atrage, după caz:

a) suspendarea plăţii ajutorului social în cazul persoanei singure;

b) modificarea cuantumului ajutorului social acordat familiei prin excluderea din numărul membrilor acesteia a persoanelor care refuză nejustificat efectuarea acţiunilor sau lucrărilor de interes local.


Dl deputat Cornel Ştirbeţ propune reformularea textului după cum urmează:

“Art.16. Neîndeplinirea obligaţiilor prevăzute la art.6 alin.(2) atrage suspendarea plăţii ajutorului social.”


Argumente pentru susţinere:

Menţinerea prevederilor de la lit.b) nu reglementează situaţiile foarte numeroase ale familiilor beneficiare în care persoana aptă de muncă este singura persoană care are capacitate de exerciţiu şi deci, poate beneficia de ajutor social.

Argumente pentru respingere:

Neîndeplinirea obligaţiilor prevăzute de lege atrage modificarea cuantumului şi nu schimbarea titularului dreptului.

Art.21, alin.(3) şi alin.(4)

(3) Recuperarea sumelor plătite cu titlu de ajutor social se face prin dispoziţia primarului, care se comunică în termen de 15 zile de la constatare.

(4) Dispoziţia de recuperare constituie titlu executoriu de la data comunicării.


Dl deputat Cornel Ştirbeţ propune reformularea textelor alin.(3) şi alin.(4) după cum urmează:

“(3) Pentru recuperarea sumelor plătite necuvenit cu titlu de ajutor social primarul este obligat să emită decizia de imputare în sarcină persoanelor vinovate, care se comunică în termen de 15 zile de la data emiterii.

(4) Dispoziţia de imputare constituie titlu executoriu, recuperarea sumelor făcându-se conform procedurilor legale.”


Argumente pentru susţinere:

Ambiguitatea şi incorectitudinea textelor alin.(3) şi (4) atât din punct de vedere lingvistic cât şi din punct de vedere juridic.

Argumente pentru respingere:

Dispoziţia primarului în temeiul căreia se dispune recuperarea sumelor plătite se comunică în termen de 15 zile de la constatare şi nu de la data emiterii acesteia.

Art.22 alin.(4) 

(4) Sumele necesare majorării nivelului venitului minim garantat pentru perioada sezonului rece, în cuantumurile prevăzute la alin.(2), se suportă din aceleaşi surse ca şi ajutorul social pentru asigurarea venitului minim garantat.


Dl deputat Cornel Ştirbeţ propune eliminarea textului alin.(4).
Argumente pentru susţinere:

Pentru corelare cu art.27 alin.(1) unde este prevăzută clar sursa de finanţare: “bugetele locale”.

Argumente pentru respingere:

Textul este necesar pentru specificarea surselor de finanţare.

Art.23 alin.(3)

(3) Cuantumul ajutorului social lunar acordat în condiţiile alin.(1) este de 1.400.000 lei.


Dl deputat Cornel Ştirbeţ propune reformularea textului alin.(3) după cum urmează:

“(3) Cuantumul ajutorului social lunar acordat în condiţiile alin.(1) este de 1.400.000 lei pentru soţiile care nu realizează venituri şi diferenţa dintre 1.400.000 lei şi veniturile nete realizate pentru cele care realizează venituri mai mici decât salariul de bază minim brut pe ţară.”


Argumente pentru susţinere:

Contrar spiritului general al legii privind asigurarea unui venit minim pentru toate persoanele şi familiile aflate în aceleaşi condiţii textul iniţial crează discriminări în sensul că se acordă aceeaşi sumă indiferent de nivelul veniturilor realizate.

Argumente pentru respingere:

Prevederile alin.(1) sunt foarte clare cu privire la acordarea ajutorului social soţiilor militarilor în termen.

Art.27 alin.(1)

(1) Fondurile necesare plăţii ajutorului social şi a ajutorului pentru încălzirea locuinţei se suportă din bugetele locale. La stabilirea criteriilor de repartizare a sumelor defalcate din unele venituri ale bugetului de stat pentru echilibrarea bugetelor locale ale unităţii administrativ-teritoriale, se au în vedere şi numărul beneficiarilor de ajutor social şi de ajutor pentru încălzirea locuinţei, care se acordă în condiţiile prezentei legi.


Dl deputat Gheorghe Barbu propune adăugarea la final, a sintagmei “astfel încât să fie acoperite integral sumele necesare.”
Argumente pentru susţinere:
Este necesar a se garanta că sumele asigurate din bugetele locale acoperă toate solicitările de ajutoare acordate conform prezentei legi.

Argumente pentru respingere:
Textul iniţial a fost considerat acoperitor.

